[pic] | AZ EURÓPAI KÖZÖSSÉGEK BIZOTTSÁGA |

Brüsszel, 20.7.2007

COM(2007) 453 végleges

2003/0153 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdése c) pontja alapján az Európai Parlamentnek a Tanács közös álláspontját érintő módosításairól a következő javaslatra vonatkozóan:

AZ EURÓPAI PARLAMENT ÉS A TANÁCS IRÁNYELVE a gépjárművek és pótkocsijaik, valamint ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv)

A BIZOTTSÁG JAVASLATÁNAK MÓDOSÍTÁSÁRÓLaz EK-Szerződés 250. cikkének (2) bekezdése alapján

2003/0153 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdése c) pontja alapján az Európai Parlamentnek a Tanács közös álláspontját érintő módosításairól a következő javaslatra vonatkozóan:

AZ EURÓPAI PARLAMENT ÉS A TANÁCS IRÁNYELVE a gépjárművek és pótkocsijaik, valamint ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv)

(EGT-vonatkozású szöveg)

1. Bevezetés

Az EK-Szerződés 251. cikke (2) bekezdése harmadik albekezdésének c) pontja előírja, hogy a Bizottságnak véleményt kell nyilvánítania azokról a módosításokról, amelyeket az Európai Parlament a második olvasat során javasol. A Bizottság a Parlament által elfogadott 53 módosításról a következő véleményt adja.

2. Előzmények

A Bizottság COM (2003) 418 végleges javaslatát 2003. július 14-én terjesztették az Európai Parlament és a Tanács elé, az Európai Közösséget létrehozó szerződés 251. cikkében előírt együttdöntési eljárással összhangban.

A javaslat jogalapja az Európai Közösséget létrehozó szerződés 95. cikke.

A Gazdasági és Szociális Bizottság 2004. január 28-án nyilvánított véleményt[1].

Az Európai Parlament első olvasatban 2004. február 11-én nyilvánított véleményt[2].

Az EK-Szerződés 251. cikke (2) bekezdése harmadik albekezdésének rendelkezéseivel összhangban a Tanács 2006. december 11-én egyhangúlag közös álláspontot fogadott el[3]. A Bizottság a közös álláspontról szóló véleményét 2006. december 12-én nyújtotta be.

Az Európai Parlament második olvasatban 2007. május 10-én nyújtotta be álláspontját.

3. A javaslat célja

1970 óta a gépjárműágazatban az egységes piac megvalósításának fő jogi eszköze az Európai Közösség számára a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló 70/156/EGK keretirányelv.

Az irányelvjavaslat, melynek célja a egységes közösségi típusjóváhagyás alapelveinek kiterjesztése valamennyi haszongépjárműre, a 70/156/EGK irányelv alapos átdolgozására irányul. Emellett új rendelkezéseket tartalmaz a kis- és középvállalkozások a belső piacra való bejutásának megkönnyítésére.

Jogi jellegű módosításokat tartalmaz továbbá, amelyek hatékonyabbá teszik a közösségi szabályozás kidolgozását, illetve rendelkezéseket, amelyek lehetővé teszik a gépjárművekre alkalmazandó műszaki előírások korszerűsítése kérdésének jobb kezelését, tekintettel a nemzetközi szintű jogi szabályozás alakulására.

4. A Bizottság véleménye az Európai Parlament módosításairól

Az Európai Parlament 2007. május 10-i plenáris ülésén a 62 előterjesztett módosításból 53-at elfogadott. Valamennyi elfogadott módosítás intézményközi kapcsolattartás eredménye, melynek célja az volt, hogy második olvasatban konszenzust érjenek el.

A módosítások első csoportja a „kritikus részekről” szóló 31. cikkre vonatkozik[4]. Céljuk azon tartalékalkatrész-gyártók érdekeinek jobb figyelembevétele, amelyek az eladás utáni piacon értékesítik termékeiket. Ezen kívül a szóban forgó cikk egyes elemeit is pontosították.

A módosítások második csoportja[5] a fogyatékos személyeknek szánt járművek átalakítására szakosodott gyártók számára egyszerűsített típus-jóváhagyási eljárást tesz lehetővé.

A módosítások harmadik csoportja[6] az ún. ellenőrzéssel történő szabályozási bizottsági eljárás jogi szempontjaira vonatkozik, amelyek érintett cikkeinek szövegét az intézmények által legújabban használt megfogalmazásnak megfelelően ki kellett igazítani.

A módosítások negyedik csoportja[7] a nemzetközi jogi szabályozásra való hivatkozásokra vonatkozik, amelyeket a „CARS 21” keretében működő magas szintű munkacsoport ajánlásaihoz igazítottak.

A módosítások ötödik csoportja[8] a Bulgária és Románia az Európai Unióhoz való csatlakozása következtében szükségessé váló kiigazításokat érinti.

A módosítások hatodik csoportja[9] azon átmeneti rendelkezéseket érinti, amelyek lehetővé teszik a városi és távolsági autóbuszok gyártói számára, hogy fokozatosan alkalmazkodjanak az irányelv által életbe léptetett új eljárásokhoz anélkül, hogy ezáltal a közúti közlekedés biztonságát veszélyeztetnék.

A többi módosítás[10] szerkesztési jellegű. Eszerint a 6. módosítás kapcsolatot hoz létre az Euro 5 és Euro 6 jogszabályokkal. A 10. módosítás tisztázza, hogy a keretirányelv és a járművekről szóló irányelv között nincs átfedés. A 28. módosítás tisztázza, hogy a keretirányelv hatálya alá tartozó szempontok technikai kiigazításai EK-rendelet által is végrehajthatók. A 31. módosítás lehetővé teszi, hogy a típusonkénti típusjóváhagyást a gépjármű meghajtására használt bármely energiaforrás esetében elvégezhető legyen. A 36. módosítás jobban meghatározza a felnőtteknek és gyermekeknek szánt utasbiztonsági rendszerek fogalmát. A 37. módosítás célja a szövegezés az Egyesült Nemzetek Európai Gazdasági Bizottságának 29. munkacsoportja által nemrégiben elfogadott határozathoz való igazítása. A 11. és 16. módosítás hibajavítás.

A Bizottság az 53 módosítást teljes egészében elfogadja.

5. Következtetés

Az EK-Szerződés 250. cikkének (2) bekezdése alapján a Bizottság javaslatát a fentieknek megfelelően módosítja.

[1] HL C 108, 2004.4.30., 29. o.

[2] HL C 97E, 2004.4.22., 370. o.

[3] HL C 64E., 2007.3.20., 1. o.

[4] 17., 22–24., 32., 46–48., 50. és 55. módosítás

[5] 7., 12., 33–35., 42. és 43. módosítás

[6] 2., 8., 13–15., 49., 51–54., 56– 62. módosítás.

[7] 3., 9. és 25. módosítás.

[8] 38–41. módosítás

[9] 1., 30., 44. és 45. módosítás

[10] 6., 10., 11., 16., 28., 31., 36. és 37 módosítás